નવાજ શરીફની જ્હોન કેરી સાથેની મુલાકાત બાદ પાકિસ્તાન તરફથી એક નિવેદન જારી કરાયું છે, જેમાં લખ્યું છે કે વડા પ્રધાને કહ્યું છે કે કાશ્મીરમાં ૧૦૭થી વધુ લોકો મૃત્યુ પામ્યા છે. હજારો ઘાયલ છે અને સરકારી સ્તરે માનવ અધિકારોનું ઘોર હનન થઈ રહ્યું છે. નિવેદન મુજબ શરીફે કેરીને કહ્યું કે તેમને હજુ પણ રાષ્ટ્રપતિ બિલ કવીન્ટનો વાયદો યાદ છે કે અમેરિકા પાકિસ્તાન અને ભારત વચ્ચે દ્વિપક્ષીય વિવાદો અને મુદ્દાઅોને હલ કરવામાં તે પોતાની ભૂમિકા ભજવશે. શરીફે કહ્યું કે હું અમેરિકી પ્રશાસન અને વિદેશ પ્રધાન પાસેથી અાશા રાખું છું કે તેઅો ભારત અને પાકિસ્તાન વચ્ચેના દ્વિપક્ષીય મુદ્દાઅોને હલ કરવા પોતાના પદનો ઉપયોગ કરે.